google/wiki40b huggingface dataset:
Imelda May

Imelda May (tegelik nimi Imelda Mary Higham; sündinud 10. juulil 1974 Dublinis) on Iirimaa laulja.
Ta mängib kitarri ja bodhrán'i. 2009. aastal sai ta aasta parima naisartisti kategoorias Meteor Music Awardi.

Karjäär

Imelda May alustas oma karjääri 2003. aastal, kui moodustas oma bändi. 2003. aastal ilmus esimene album, rockabilly stiilis "No Turning Back".
31. jaanuaril 2010 esines Imelda May koos Jeff Beckiga 52. Grammy auhindade jagamise tseremoonial Les Pauli mälestamiseks.

Isiklikku

Imelda May on taimetoitlane.
Leo Talgre

Leo Talgre (3. veebruar 1919 Vastseliina, Võrumaa – 17. detsember 1944 Tallinn) oli eesti luuraja.
Põgenes 1941. aasta märtsis Nõukogude okupatsiooni eest suuskadel Soome. Liitus sama aasta juunis Erna salgaga, heideti 27. juulil langevarjuga alla Viitna lähedal. Osales radisti-luurajana Erna lahingutes.
1941. aastal liitus Cellariuse luureüksusega, autasustati II klassi Raudristiga. Aastatel 1943–1944 oli Haukka-Tümleri grupi põhiorganiseerija.
Detsembris 1944 hukkus kinnipidamiskatsel. Tema hukkumise asjaolude kohta on levinud mitmeid versioone.
Maarja Talgre on Leo Talgre tütar.
Nižni Novgorodi oblast

Asustus

Suuremad linnad on Nižni Novgorod, Dzeržinsk, Arzamass, Sarov ja Bor.
7 (Tallinna trolliliin)

Väike-Õismäe - Balti jaam

Väike-Õismäe PR, Väike-Õismäe, Kullerkupu, Nurmenuku, Karikakra, Sinilille, Haabersti, Zoo, Looga, Mustjõe, Humala, Pirni, Lille, Ristiku, Tehnika, hotell "Tallinn", Balti jaam.

Balti jaam - Väike-Õismäe

Balti jaam, Kelmiküla, Ristiku, Lille, Pirni, Humala, Mustjõe, Looga, Zoo, Haabersti, Sinilille, Karikakra, Nurmenuku, Kullerkupu, Väike-Õismäe, Väike-Õismäe PR.
Ogre jõgi

Ogre jõgi on jõgi Lätis. Ogre on Daugava parempoolne lisajõgi, tema pikkus on 188 km ja valgla 1700 km².
Jõe ülemjooks asub Vidzeme kõrgendikul ja jõgi voolab läbi Kesk-Läti madaliku.
Jõe suudmes asub Ogre.
The CW

The CW on Ameerika Ühendriikide telekanal, mille omanikud on CBS Corporation ja Warner Bros.
Risti ümberpööramine

Risti ümberpööramine on sümboolne ja/või vandaalne tegevus, mille eesmärk on näidata oma suhtumist kristlikusse kirikusse ja Jeesusesse. Enamasti süüdistab ühiskond ja meedia ristide ümberpööramises kalmistutel sataniste ja antikristlasi, kuid vähemalt Eestis on politsei pea alati hiljem välja selgitanud, et tegu on alaealiste või joobes vandaalitsejatega, kes omavad väga vähest ülevaadet satanismi põhitõdedest ja eesmärkidest.
Risti ümberpööramist on laialdaselt kasutatud ka filmides ("The Omen", "The Exorcist" jt), kus see sümboliseerib saatanlike või deemonlike jõudude kohalviibimist ning sügavamat huvi kas koha või seal viibivate isikute suhtes.
Hind Laroussi

Hind Laroussi Tahiri (lavanimi Hind; sündinud 3. detsembril 1984 Goudas) on Hollandi laulja
Ta esindas Hollandit 2008. aasta Eurovisiooni lauluvõistlusel Belgradis lauluga "Your Heart Belongs to Me". Oma poolfinaalis sai ta 13. koha ega pääsenud finaali.
Saint George’s

Ajalugu

Linna asutasid prantslased 1650.
2004. aastal põhjustas linnas purustusi orkaan Ivan.
Hermogenianus

Aurelius Hermogenianus oli silmapaistev Rooma jurist keiser Diocletianuse (245–311) ja tema kaastetrarhide ajastul. Ta läks ajalukku kui esimene Rooma jurist, kes proovis õiguse süsteemselt kokku võtta, et see aitaks õigusprobleeme lahendada. Tema kogumik Codex Hermogenianus moodustas suure osa Codex Iustinianus'est ja tema teost Iuris Epitomae on kasutatud Digesta's. Codex Iustinianus ja Digesta olid autoriteetsed õigusallikad pärast Justinianust ning taaselustatud keskaegse ja varauusaegse Corpus Iuris Civilis’el põhineva Rooma õiguse traditsiooni jaoks.

Teosed

Tema teos Iuris epitomae, milles ta võtab kokku klassikalise õiguse põhimõtted, on säilinud 106 Justinianuse Digestide fragmendis. Tema asukohast Digestide indeksi lõpus võib järeldada, et Hermogenianus oli viimasest juristide põlvkonnast, keda Justinianuse Digestide koostajad allikana kasutasid. Sõnad principes ja imperatores on mitmes Digesta väljavõttes Iuris epitomae’st just mitmuses, mis viitab tetrarhia ajastule (u 293–313). Oletatakse, et Hermogenianusel on hea maine just selle teose tõttu – 5. sajandi autor Coelius Sedulius kutsus Hermogenianust doctissimus iurislatoriks (kõige haritum õiguse suhtestaja) ning Sedulius tegi tõenäoliselt just Iuris epitomae'st (mitte Codex Hermogenianus'est) kolm eksemplari.
Hermogenianus on identifitseeritud ühena keiser Constantius I Chlorusele kirjutatud pühenduse kaasautoritest, mis avastati Brixias (tänapäeva Brescia) Põhja-Itaalias 1983. aastal. Tema tiitli vir eminentissimus kohaselt kuulus Hermogenianus equites'te hulka (madalam kahest aristokraatlikust klassist). Diocletianuse valitsusajal ülendati Hermogenianus senatisse, mida tõestab ka tema senaatoritöö Aasia prokonsulina. Sel kohal töötades püstitas ta ausamba kas Diocletianusele või Maximianusele Troojasse millalgi enne 305. aastat.
Osara lagendikud

Osara lagendikud (soome keeles Osaran aukeat või Osaran aukot) on Soomes Kainuu maakonnas, Põhja-Pohjanmaa maakonnas Pudasjärvi linnas ja Lapi maakonnas Posio vallas paiknevad lageraiealad, mis olid omal ajal Euroopa suurimad. Raietegevus sealkandis algas pärast Teist maailmasõda 1940. aastate teisel poolel ning jätkus 1960. aastate lõpuni. Ühtekokku langetati sel ajavahemikul metsa enam kui 20 000 hektarilt. Puitu saadi rohkem kui 1,2 miljoni kuupmeetrit.
Nimi Osara lagendikud tuleneb Soome metsavalitsuse toonase tegevdirektori Nils Osara nimest, ehkki lageraie algas juba tema eelkäija Mauno Pekkala ajal.

Kriitika

Lageraie Osara lagendikel pälvis algusest peale tugevat kriitikat. On kardetud, et tühermaad muutuvad tundraks. Metsa taastumise probleeme on seotud ka seemnematerjali liialt lõunapoolse päritoluga. Mõnes piirkonnas ongi tulnud metsa korduvalt istutada.

Praegune olukord

Nüüdseks kasvab Osara lagendikel 12–14-meetrine tihe puistu. Noor ühetasane männik ulatub silmapiirini. Enamik alast jõuab peagi esimese harvenduseni. Osal raiealast on noorendik siiski veel üsna madal.
2010. aasta Kõrgõzstani parlamendivalimised

Kõrgõzstani 2010. aasta parlamendivalimised peeti 10. oktoobril. Valimistel osales 29 parteinimekirja.
Valimised peeti 2007. aastal vastu võetud valimisseaduse alusel. Kehtis topeltkünnis: Kõrgõzstani Ülemnõukokku pääsemiseks pidid parteid koguma vähemalt 5% valimisnimekirjadesse kantute häältest ning vähemalt 0,5% valimisnimekirjadesse kantute häältest igas regioonis.

Valitsuse moodustamine

President Roza Otunbajeva tegi valitsuse moodustamise ülesandeks sotsiaaldemokraatidele. 30. novembril teatati, et sotsiaaldemokraadid, Respublika ja Ata Meken on jõudnud valitsuse moodustamises kokkuleppele.
Kaks päeva hiljem kukkus aga napilt läbi Ata Mekeni juhi Ömürbek Tekebajevi kinnitamine parlamendi esimeheks. President andis seejärel koalitsiooni moodustamise ülesande üle Respublika juhile Ömürbek Babanovile.
17. detsembril kogunenud parlament kiitis heaks sotsiaaldemokraatide, Respublika ja Ata Džurti valitsuskoalitsiooni.
Kokkulepe annab peaministri ametikoha sotsiaaldemokraatide juhile Almazbek Atambajevile, parlamendi esimehe koha Ata Džurti kuuluvale Ahmatbek Keldibekovile. Babanovist sai asepeminister.
Tartu spordiriistade vabrik

Tartu spordiriistade vabrik (enne 1929 Balti spordiriistade vabrik) oli Tartu ettevõte, kus toodeti spordivahendeid. See oli Eestis pea ainuke ettevõte, kus toodeti spordivahendeid. Vähesel määral toodeti neid ka Tallinnas Põhjala kummivabrikus.
Vabrik asutati 1913. Pole teada, kes vabriku asutas.
1921 muudeti ettevõte aktsiaseltsiks.
Venemaa vabastusarmee

Venemaa vabastusarmee (vene keeles Русская освободительная армия) oli vene vabatahtlike üksus, mis võitles Teises maailmasõjas Saksamaa poolel. 
Venemaa vabastusarmee moodustamiseks andis Adolf Hitler loa alles 1944. aasta lõpus, samas kui mittevene rahvustest Idapataljonid tegutsesid juba 1942. aastast.
Kunda hiiemägi

Kunda hiiemägi on hiiemägi, muistne ohverdamiskoht Kundas.
Kunda hiiemäest on Jüri Parijõgi kirjutanud jutustuse "Haldjad nutavad"
Hiiemäel asub Kunda tarandkalme.
Meelis Adamson

Meelis Adamson (sündinud 23. aprillil 1960 Tallinnas) on eesti fotograaf ja harrastusnäitleja. 
Tuntud ka Mart Laari teisikuna.
Adamson osales Kanal 2 sarjas "Wremja", kus tema tegelaskujule luges hääle peale Martin Padar. Samuti mängis ta 2007. aastal Wremja uustöötluses "Sipelga 14" ning samal aastal välja tulnud filmis "Jan Uuspõld läheb Tartusse".
Ta osales ka valimisliit MEIE Tallinn koosseisus 2017. aasta kohalike omavalitsuste volikogude valimistel, kuid ei osutunud valituks.
Peep Pree

Peep Pree (sündinud 5. detsembril 1958) on eesti ilukirurg. 
Ta on spetsialiseerunud rinnaoperatsioonidele. 
1977. aastal lõpetas ta Miina Härma nimelise Tartu II Keskkooli ja 1983. aastal Tartu Riikliku Ülikooli arstiteaduskonna.
Aastatel 1983–1993 töötas ta Tartu Riikliku Ülikooli arstiteaduskonna operatiivkirurgia õppejõuna ja Tartu Ülikooli Haigla üldkirurgina. 
Alates 1992. aastast on ta erakliiniku Clinica juhataja ning plastikakirurg esteetilis-plastilise kirurgia alal.
Ta on Reformierakonna liige. Kuulub Tartu Linnavolikogusse ja Tartu Ülikooli Kliinikumi nõukogusse.
Tahhükardia

Tahhükardia ehk südamepekslemine on südame löögisageduse tõus võrreldes tavapärasega. Tahhükardia piiriks loetakse kokkuleppeliselt 100 lööki minutis.
Nagu ka teised südame rütmihäired, esineb tahhükardiat tervetel inimestel sageli ning see ei ole seotud mingi püsiva tervisekahjustusega ega kutsu iseenesest seda esile. Terve inimene talub kaebusteta südame löögisageduse kõikumist vahemikus 40– 160 (ja enam) lööki minutis.
Südame löögisageduse tõusu võivad tervetel inimestel esile kutsuda füüsiline pingutus, teatud ravimite tarvitamine, autonoomse närvisüsteemi või endokrinoloogilise süsteemi töö omapärad.
Tahhükardia on sage ärevushäirete sümptom. Terve südame korral tahhükardiat ei ravita.
Tahhükardia võib olla ka südame teatud haiguslike seisundite sümptom.
Henn Arvo

Sport ja ajakirjandus

Juba 1928. aastal hakkas ta tegelema spordiga ja oli Viljandi Poiste Spordi Liidus õpetajaks Julius Mageri juhendamisel.  Alates 1934 töötas spordi- ja kohtureporterina ajalehes Sakala. Ta tuli aastatel 1938–1943 5 korda 400 m jooksus ja 3 korda teatejooksus (Sakala meeskonnas) Eesti meistriks. 1940. aastal tegi 400 m tõkkejooksus Eesti rekordi. 7 korral on kuulunud Eesti koondisse. 
Ta on tegutsenud nii kergejõustiku- kui ka suusakohtunikuna. 
1938. aastal töötas ta reporterina suusatamise MM-il Lahtis.  
Ta oli Sakala Noorseppade Maleva asutajaliikmeid ja tegev Sakala kergejõustikuosakonna juhatuses.
Töötas spordiajakirjanikuna Riigi Ringhäälingus 1939–1940 ja Saksa okupatsiooni aegses raadiojaamas Landessender Reval. Toimetas Taarupgaardi (Taani) põgenikelaagris masinkirjas laagrilehti Taarupgaardi Post ja Tindinokk (2.1946, kumbagi ilmus 1 nr). Kanadas oli pikka aega ajalehe Meie Elu (Toronto) kaastöötaja ja toimetaja Montrealis.

Karikatuur

Karikatuure hakkas ta joonistama juba 17-aastaselt, tema esimene karikatuur ilmus 1931 ajalehes Oma Maa (Viljandi), tema karikatuure avaldati veel Eesti Spordilehes ja mõnes muuski ajalehes ja ajakirjas. 1935. aastal koos korraldas koos Evald Reieriga Viljandis Tartu tänaval Romantsovi majas oma esimese šaržinäituse. Sellele järgnesid näitused Põltsamaal, Narvas, Paides, Tapal, Tõrvas, Tallinnas ja mujal. Töötas Viljandis Sakala toimetuses. 1936. aasta sügisel tegid nad koos Evald Reieriga reisi ümber Euroopa - Inglismaal, Gibraltaris, Hispaanias ja Aafrikas, saatis Sakalale reisikirju. Reisil teeniti raha kohapeal tuntud inimestest šarže tehes. Pärast Euroopa reisi naasmist 1937–1938 korraldas koos Evald Reieriga karikatuuride-šaržide rändnäituse Viljandis, Võrus, Valgas, Narvas ja Rakveres, mis jõudsid ka Helsingisse, Lahtisse ja Hämeenlinna.  
1941. aasta suve lõpul avas koos Evald Reieri ja Edmund Valtmaniga Viljandis Lossi tänaval oma stuudios nn karikatuuripuhveti, kus iga soovija võis endast lasta šarži teha.  
1944. aastal põgenes Saksamaale, oli Taanis 1945–1948 ja Rootsis 1948–1949, kus töötas kunstnikuna reklaamibüroos. Seejärel emigreerus Kanadasse, kus algul töötas kindlustusagendina ja hiljem oli ta maailma ühe suurema Montréali alumiiniumifirma Alcan reklaamikunstnik ja šaržimeister. Võttis osa karikaturistide ühisnäitustest Montréali Jaani kirikus 1956–1959, 1961 ja 1967. Lisaks tegutses eesti seltsides.

Isiklikku

Abikaasa Helmi; tütar Kersti Puhvel.
Meeterkeere

Meeterkeere on maailmas tavakasutuses levinuim keermesüsteem.
See oli üks esimestest 1947. aastal loodud Rahvusvahelise Standardiorganisatsiooni standarditest.
Meetermõõdus poltide M-tähis näitab poldi nominaalset välisdiameetrit millimeetrites (näiteks M6-poldi välismõõt on 6 mm).

Tähistus

Meeterkeeret tähistatakse tähega M, millele järgneb keerme nominaalne välisdiameeter D (teoreetiline maksimaalne väliskeerme läbimõõt või teoreetiline minimaalse sisekeerme läbimõõt) ja samm P. Mõlemat numbrit esitatakse millimeetrites ja eraldatakse korrutusmärgiga x (näiteks M8x1.25). Sammu tähistuse võib ära jätta, kui keere kasutab ISO 261 või ISO 262 loetletud normaalsammu. Sellele tähistusele võib vajadusel lisada ISO 965-1 defineeritud tolerantsiklassi.
Hjalmar Schacht

Horace Greeley Hjalmar Schacht (22. jaanuar 1877 Tingleff (tänapäeval Tinglev, Taani) – 3. juuni 1970 München) oli Saksa poliitik, majandustegelane ja pankur.
Hjalmar Schacht oli pärit kaupmehe perekonnast. Aastatel 1895–1899 õppis ta majandusteadust Kielis, Münchenis ja Berliinis. 1900. aastal alustas ta tööd ühes kaubanduslepinguühingus. 1903. asus ta arhvivaarina tööle Dresdeni Panka, 1908. aastal sai ta sama panga asedirektoriks. 1916. aastal sai Schachtist Saksamaa Rahvusliku Panga (Nationalbank für Deutschland) direktor. 1918. aastal oli ta üks Saksa Demokraatliku Partei asutajaid. Pärast Saksamaa Rahvusliku Panga ühendamist Darmstadti Kaubandus- ja Tööstuspangaga sai Hjalmar Schacht uue Danat-Panga (Danat-Bank) juhatajaks. 1923. aasta novembris kutsuti ta riigi valuutakomissari ametikohale. Sama aasta detsembris määras riigikantsler Gustav Stresemann ta Saksamaa Riigipanga presidendiks. 1926. aastal astus ta Saksa Demokraatlikust Parteist välja ja asus sõlmina kontakte rahvuslikult meelestatud parempoolsete parteidega. 1930. aastal vastustas Schacht Youngi plaani ja astus Saksamaa Riigipanga presidendi ametikohalt tagasi. Natsionaalsotsialistide võimuletuleku järel määrati Hjalmar Schacht 16. märtsil 1933 uuesti Saksamaa Riigipanga presidendiks. Alates 2. augustist 1934 kuni 26. novembrini 1937 oli Hjalmar Schacht Saksamaa majandusminister. Pärast majandusministri ametist lahkumist oli Schacht kuni 1943. aastani portfellita minister. 20. jaanuaril 1939 vabastati ta Saksamaa Riigipanga presidendi ametikohalt.
Pärast 20. juulil 1944 aset leidnud atentaati Adolf Hitlerile kahtlustasid võimud Schachti seotuses vandenõuga ja ta vahistati. Kuni sõja lõpuni hoiti teda kinni Dachau koonduslaagris.
Nürnbergi protsessil oli Hjalmar Schacht süüdistatavate hulgas, kuid ta mõisteti 1. oktoobril 1946 õigeks ja vabastati samal päeval. Mõni päev hiljem ta aga vahistati uuest ja mõisteti 1947. aastal Stuttgardis toimunud kohtuprotsessil 8 aastaks töölaagrisse. 1948. aasta septembris ta siiski vabastati.
Gerrhopilus

Levila

Need maod elavad Lõuna-Aasias, Kagu-Aasias ja Melaneesias.
Amiran Kaladze

Amiran Kaladze (gruusia ამირან კალაძე; 3. mai 1945 – 27. juuni 1995) oli gruusia luuletaja ja tõlkija.
Sattunud Eestisse sõjaväeteenistuse ajal, jäi ta elama Tallinna, töötas Tallinnfilmi operaatori abina. Ta elas Eestis pikemat aega ja abiellus eestlannaga.
Amiran Kaladze hukkus Gruusias traagilistel asjaoludel. NSV Liidu lagunemisega 1990. aastatel kaasnes Gruusias terav võimuvõitlus. Esimeseks demokraatlikult valitud presidendiks sai Zviad Gamsahhurdia. 1992. aastal ta tagandati ja tõenäoliselt mõrvati ning algas relvastatud grupeeringute vägivald, mis küündis ka Kaladze kodulinna Samtrediasse. Paramilitaarne Mhedrioni üksus pidas Gamsahurdia pooldajate hulka kuulunud Kaladze seal kinni, ta viidi jõe äärde ning sunniti relva ähvardusel seisma pikka aega kaelani külmas vees. Pärast seda piinamist sai Amiran Kaladze südameataki ja suri.
Gimme Five

"Gimme Five" on Soome bändi Stala & SO. EP, mis anti välja 14. septembril 2011. Esimene muusikavideo "Hey What's Going On?" ilmus 12. septembril.
Lucien Charles Rudrauf

Lucien Charles Rudrauf (8. jaanuar 1890 Belfort – 1968) oli Eesti kirjandus- ja kunstiteadlane.

Elulugu

Lucien Charles Rudrauf oli prantslane.
Lõpetas 1909 Strasbourgis Gümnaasiumi, õppis 1909–1911 Strasbourgi Ülikoolis, 1911–1914 Pariisis Pariisi Ülikoolis ja École du Louvre'is ning 1919–1922 taas Pariisis; kirjanduse-litsentsiaat (1919, Strasbourg). Osales 1914–1918 I maailmasõjas Prantsuse armee ohvitserina. 1922–1934 TÜ erakorralise prantsuse keele, kirjanduse ja kultuuri (1925–1933 ka kunstiajaloo) lektor, 1934–1939 professor. Aastal 1939 siirdus Prantsusmaale, osales ohvitserina II maailmasõjas.
Gert Antsu

Gert Antsu (sündinud 20. oktoobril 1974 Pärnus) on Eesti diplomaat. Eesti Vabariigi erakorraline ja täievoliline suusaadik Ukrainas (2016–2019).

Haridus

Tartu Ülikool, magistrikraad politoloogias (1999–2000). Euroopa Kolledž, Natolin (Poola), Euroopa õpingud (1996–1997). Aarhusi Ülikool, Taani (1994). Tartu Ülikool, bakalaureusekraad politoloogias (1992–1996). Pärnu Sütevaka Humanitaargümnaasium (1989–1992). Võõrkeeled: inglise, prantsuse, vene, ukraina, taani, saksa, poola ja hollandi keel.
Stockmann Tallinn

Tallinna Stockmanni kaubamaja on Tallinnas olev Stockmanni ettevõtte kaubamaja. See oli Baltimaade suurim kaubamaja, mille müügipindala on viiel korrusel kokku 14 500 m². Kaubamaja avati 1996. aastal ja see asub aadressil Liivalaia 53.
Majanduse ja Juhtimise Instituut

Majanduse ja Juhtimise Instituut oli venekeelne erarakenduskõrgkool, mille õppetöö toimus Tallinnas ning Ida-Virumaal Sillamäel, Narvas ja Kohtla-Järvel.
Instituut luges oma asutamisajaks 1993. aastat, mil Ida-Virumaal asutati esimese erakõrgkoolina Rahvusvaheline Öko-Tehnoloogiline Kolledž. 1999. aastal nimetati kolledž ümber Sillamäe Majanduse ja Juhtimise Instituudiks (asutamise koha järgi). 2006. aastast oli kooli nimi Majanduse ja Juhtimise Instituut.
Instituudi omanik oli mittetulundusühing ECOMEN (äriregistrinumber 80128270). Instituudis oli ettevõttemajanduse ja ettevõtte juhtimise eriala. Nendel erialadel koos vastavate spetsialiseerumistega sai instituut 19. mail 2008 täieliku akrediteerimise.
2013. aasta veebruaris ja märtsis toimunud riiklik järelevalve tuvastas, et kõrgkool väljastab diplomeid isikutele, kellel pole õigust neid saada. Sama aasta oktoobris lõpetas kõrgkool tegevuse.
Alessandro Rottoli

Alessandro Rottoli (sündinud 27. veebruaril 1981 Bergamos) on Itaalia jalgpallur.
2003 mängis ta klubis FC Maardu Levadia.
Ishikawa diagramm

Ishikawa diagrammi visuaal

Ishikawa diagrammi visuaal (graafiline kujutis) hakkab meenutama kalakeleti külgvaadet ja seetõttu kutsutakse seda ka fishbone diagrammiks.
Ishikawa diagramm koosneb kahest osast, paremale poole võib joonsitada n.ö "kala pea" sinna peaks ilmuma koostöise diagrammi koostamise tulemusel tagajärg milleks on probleem ja vasakul pool on võimalik loetleda süstematiseeritult erinevad pakutud ja võimalikud põhjused. 

Miks Ishikawa diagrammi kasutada?

Ishikawa diagramm näitab selgelt toodete/teenuste või protsessi kvaliteeti mõjutavaid erinevaid põhjuseid, sorteerides ja seostades nende tekkepõhjused. Seetõttu on hea põhjus-tagajärg diagramm koostatud eesmärgipäraselt seetõttu puudub neile üks kindel vorm. Diagrammil on palju erinevaid kasutamise põhjuseid, peamisteks on:
1. Ishikawa diagrammi koostamine ise on väga õpetlik.
Diagrammi koostamiseks tuleb küsitleda võimalikult palju inimesi. Tuleks küsida kõikidelt osapooltelt, et "Mis on analüüsitava probleemi põhjus?" ja "Milline on selle mõju kvaliteedile?" Kõik, kes selle analüüsi tegemisel osalevad, saavad uusi teadmisi.
2. Ishikawa diagrammi koostamine annab võimaluse alustada diskussiooni
Diskusioon ja probleemide arutamine ei ole tihti eesmärgistatud ja süsteemne. Põhjus-tagajärg diagramm annab võimaluse arutelu fokuseerida ja süstematiseerida nii jõutakse ka lahendusteni kiiremini.
3. Probleemi põhjuseid otsitakse aktiivselt ja tulemused pannakse kirja
4. Ishikawa diagrammiga saab analüüsida pea kõiki probleeme
Üldiselt kajastatakse Ishikawa diagrammidel kvaliteediga seotud probleeme, kuid kuna diagramm toob välja põhjuste ja probleemide vahelised seosed, saab seda kasutada erinevate probleemide lahendamiseks. Kui ei ole võimalik leida seoseid põhjuste ja probleemide vahel, ei ole võimalik neid probleeme ka lahendada – Ishikawa diagramm teeb seoste loomise lihtsaks.
5. Ishikawa diagramm on üsna lihtsalt valmistatav.
Themistoklís Nikolaḯdis

Isiklikku

Themistoklis Nikolaidis on 174 cm pikk ja kaalub 74 kg.
Mart Laar

Elulugu

Kuuenda klassi poisina võitis Mart Laar ülemaailmsel laste joonistuste võistlusel peaauhinna. Pildil oli kujutatud jäähokit. Ta lõpetas 1978. aastal Tallinna 46. Keskkooli ning 1983. aastal Tartu Riikliku Ülikooli ajaloo erialal cum laude, töötas seejärel kolm aastat Tallinna 24. Keskkoolis. Aastal 1995 kaitses ta Tartu Ülikoolis magistri- ja 2005 doktorikraadi.
2000. aastal tegi Laar ettepaneku viia Eesti pealinn Tallinnast Tartusse.
2005. aasta Eesti kohalikel valimistel sai Mart Laar Tallinnas 1810 häält, mis oli kogu Eesti peale 10. ja Isamaaliidu parim tulemus.
2007. aasta Riigikogu valimiste eel oli Laar Isamaaliidu peaministrikandidaat. Valimistel sai Laar Tallinna Kesklinna, Pirita ja Lasnamäe valimisringkonnas 9237 häält, mis oli Eesti 4. ja Isamaaliidu parim tulemus . Isamaaliit sai valimistel kolmanda koha ja kutse valitsusse. Laar soovis saada välisministri kohta, kuid ei saanud . Seejärel loobus Laar mõnest vähem tähtsast ministrikohast ja keskendus tööle erakonna esimehena .
Rahvusvaheliselt on Laar silma paistnud eelkõige ühetaolise tulumaksu teerajajana Ida-Euroopas. 2006. aastal sai ta Cato Instituudi välja antava Milton Friedmani auhinna vabaduse edendamise eest. Nagu ta ise auhinda vastu võttes ütles, ei pea ta ennast majandusteadlaseks. Peaministrina oli ta lugenud läbi vaid ühe raamatu majanduse kohta: Milton Friedmani "Vabadus valida". Talle oli tundunud, et Friedmani ideed muu hulgas proportsionaalsest maksustamisest ja privatiseerimisest on täiesti enesestmõistetavad ning igal pool juba ammu kasutusele võetud. Peaministrina rakendas ta neid ideid Eestis, hoolimata majandusteadlaste hoiatustest, et niimoodi "vee peal kõndida" ei ole võimalik. "Me tegime seda: kõndisime vee peal, sest me ei teadnud, et see on võimatu," ütles Laar. 
Veebruarist 2006 kuni märtsini 2007 kuulus Laar Swedbanki nõukokku.
Laari raamatut "Sinimäed 1944" müüdi 2006. aastal 7053 eksemplari, mis tegi sellest läbimüügilt 2006. aasta Eesti 7. raamatu .
Mart Laar on reservohvitser; ta sai 1998. aastal lipniku auastme. President Lennart Meri keeldus 2000. aastal Laarile andmast nooremleitnandi auastet, mida taotles Eesti Reservohvitseride Kogu esimees Kaido Pihlakas ja toetas kaitseväe juhataja kohusetäitja kolonel Märt Tiru. Mart Laar kui aktiivne reservväelane sai nooremleitnandi auastme siiski 2006. aastal.
Septembris 2011 teatas Mart Laar, et ei kavatse enam erakonna esimeheks kandideerida.
18. veebruaril 2012 tabas sõpradel külas olnud Mart Laari kõrgvererõhktõvest tingitud insult. Mart Laarile kutsuti kiirabi ning ta viidi Põhja-Eesti Regionaalhaiglasse.
13. aprillil pääses Laar intensiivravilt ja jätkas ravi füsioteraapiaga.
6. mail esitas Mart Laar peaminister Andrus Ansipile avalduse kaitseministri ametist lahkumiseks, Vabariigi President rahuldas tema palve 11. mail 2012 ning nimetas uueks kaitseministriks Urmas Reinsalu.
2014. aastal debüteeris Mart Laar ulmekirjanikuna alternatiivajaloolise romaani "Sügissõda" esimese osaga.
2016. aasta detsembris omandas Mart Laar Regios viie protsendilise osaluse.
Mägi-kadakkaer

Taksonoomia

Eristatakse kolme alamliiki.

Levik

Liik on levinud põhjapoolkera arktilises vöötmes: Põhja-Euroopas, Kanadas, Gröönimaal. Meile lähimad leiukohad on Karjalas. Eestis on ainus leiupaik Lasnamäe klindineemikul.

Kasutamine

Mägi-kadakkaera kasvatatakse õrna ja paljulillelise välimuse tõttu kiviktaimlates.